ભાજપના હાઇકમાન્ડે ગુજરાત એકમને એવો સંદેશો આપી દીધો છે કે હાલના જે ધારાસભ્યોના પરફોર્મ્સન્સ નબળાં હશે તેઓની ટીકીટ કાપીને નવા ઉમેદવારને તક આપવામાં આવશે. ટીકીટ વિતરણમાં વહાલા દવલાં કે લાગવગશાહીને કોઇ મહત્વ આપવામાં આવશે નહીં. ભાજપે વિધાનસભાની ચૂંટણી જીતવા માટે એડીચોટીનું જોર લગાવ્યું છે. ભાજપના સિક્યોર કરી શકાય તેવા ધારાસભ્યોની સંખ્યા 40 થવા જાય છે. પાર્ટીએ આ 40 ધારાસભ્યોની ટીકીટ ફાઇનલ કરી છે એટલે કે આ બેઠકોમાં માત્ર સિંગલ નામ રાખ્યું છે. પાટીદાર અનામત અને ઠાકોર સેનાના આંદોલનના કારણે મોટાભાગના ભાજપના પટેલ અને ઠાકોર ધારાસભ્યોને સિક્યોર બનાવી દીધી છે. ભાજપે જ્ઞાતિવાર જે ટીકીટો આપી છે તેમાં કદાચ ઉમેદવારો બદલાય પણ જ્ઞાતિ બદલાશે નહીં તે નક્કી છે.